  Туспуктэм: vk.com (Центр спортивной подготовки Удмуртии. ЦСП) Наталия Сильвестрова Удмуртиысь спортсменъёс пневматика но пичи калибръем пыӵалысь ыбылӥськонъя Беларусьлэн усьтэм первенствояз кык зарни, одӥг азвесь но куинь бронза медаль басьтӥзы. Калыккуспо ӵошатсконъёс 20-25 шуркынмонэ Минскын ортчизы. Со сярысь элькунысь Спортъя дасяськонъя центрлэн пресс-службаез ивортӥз. 10 метрысен пневматика пыӵалысь парен ыбылӥськонын нырысетӥ инты Дарья Пушина но Сергей Новосёлов басьтӥзы. Анастасия Сорокина но Камиль Нуриахметов кыкетӥ луизы. Бронза медальёс Полина Ярко но Марк Плющ утӥзы. 10 метрысен пневматика пыӵалысь оген ыбылӥськонын Камиль Нуриахметов тужгес но устоез луиз, Полина Ярко куинетӥ инты басьтӥз. 50 метрысен пичи калибръем пыӵалэн сылыса, пукыса но выдыса ыбылӥськонын Камиль Нуриахметов бронза утӥз на. Оглом ӵошатсконъёсы 2003-тӥ арын со бере вордскем 170 спортсменъёс пыриськизы. Тодэ вайытом, Дэбесысь шахматъя тренер Спортъя йӧскалык премилэн лауреатэз луиз. Тегъёс: Спорт ыбылӥськон ӵошатсконъёс Удмуртия  